Diari Oficial de la Generalitat Valenciana


Sumari del DOGV 2645, del 14-12-1995 (1995/836942)

DECRET 339/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble de 9.500 m2 de superfície, situat en l'avinguda de Casalduch i avinguda d'Almassora de Castelló de la Plana, destinat a centre d'ensenyament secundari, realitzada per l'Ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/14/339/dof/vci/html**

### Dades del document

Número de DOGV
:   2645

Data del DOGV
:   14-12-1995

Secció del DOGV
:   DISPOSICIONS GENERALS

Número del document
:   1995/836942


Data del document
:   14-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 339/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble de 9.500 m2 de superfície, situat en l'avinguda de Casalduch i avinguda d'Almassora de Castelló de la Plana, destinat a centre d'ensenyament secundari, realitzada per l'Ajuntament d'aquest municipi.   
L'Ajuntament de Castelló de la Plana, en les sessions plenàries realitzades el dies 23 de desembre de 1992 i 24 de setembre de 1993, acordà la cessió gratuïta a la Generalitat Valenciana de la propietat de l'immoble situat en l'avinguda de Casalduch i avinguda d'Almassora, propietat de l'esmentat Ajuntament.  
La cessió es realitza amb el fi determinant de construir-hi un centre d'ensenyament secundari.  
A petició del conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 14 de novembre de 1995,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Castelló de la Plana, de l'immoble de 9.500 m2 de superfície, situat en l'avinguda de Casalduch i avinguda d'Almassora, PERI 16 de Castelló de la Plana, que confronta: carrer del Riu Xúquer, sud, en part amb carrer de Villahermosa i en part amb resta de la finca matriu de la qual se segrega, oest, avinguda d'Almassora, i est, avinguda de Casalduch.  
Aquesta finca haurà de segregar-se de la inscrita en el Registre de la Propietat de Castelló de la Plana núm. dos, tom 491, foli 127, finca 43.022.  
Article 2  
La cessió gratuïta efectuada per l'Ajuntament de Castelló de la Plana es fa amb la condició de destinar l'immoble a la construcció d'un centre d'ensenyament secundari, i que aquesta finalitat a la qual és destinat l'immoble siga amb caràcter exclusiu i permanent. En el cas d'incompliment de qualsevol de les condicions abans indicades, s'extingirà la cessió gratuïta i l'immoble cedit, junt amb les construccions realitzades, revertirà automàticament i de ple dret a l'Ajuntament de Castelló de la Plana, sense pagament de cap indemnització a la Generalitat Valenciana, i siga quin siga el temps transcorregut des que s'efectuà la cessió.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 14 de novembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI